*Proiect*

**GUVERNUL REPUBLICII MOLDOVA**

**HOTĂRÂRE nr.\_\_\_\_**

**din \_\_\_\_\_\_\_\_\_\_\_\_\_\_**

 **Chișinău**

**Privind aprobarea proiectului de lege cu privire la modificarea unor acte legislative**

**--------------------------------------------------------------------------------------------------**

Guvernul HOTĂRĂŞTE :

 Se aprobă și se prezintă spre examinare Parlamentului proiectul de lege cu privire la modificarea unor acte legislative.

**PRIM-MINISTRU Ion CHICU**

Contrasemnează:

**Viceprim-ministru,**

**Ministru al finanţelor**   **Serghei PUȘCUȚA**

*Proiect*

**L E G E**

**cu privire la modificarea unor acte legislative**

Parlamentul adoptă prezenta lege organică.

**Art. I. -** Legea nr.548/1995 cu privire la Banca Naţională a Moldovei (republicată în Monitorul Oficial al Republicii Moldova, 2015, nr.297- 300, art.544), cu modificările ulterioare, se modifică după cum urmează:

1. La articolul 19, alineatul (3), după textul „distribuire,”, se introduce textul “, alocat potrivit prevederilor alineatului (5) din articolul 20”;

2. La articolul 20, alineatul (5) va avea următorul cuprins:

„(5) La finele anului financiar, profitul disponibil pentru distribuire va fi alocat pentru majorarea capitalului statutar, în următorul mod:

a) în cazul când capitalul statutar constituie mai puţin de 4,0% din totalul obligaţiunilor monetare ale Băncii Naţionale, profitul disponibil pentru distribuire va fi alocat în întregime pentru majorarea capitalului statutar, în modul prevăzut la art.19 alin.(3);

b) în cazul când capitalul statutar constituie de la 4,0% până la 10,0%, din totalul obligaţiunilor monetare ale Băncii Naţionale, 50% din profitul disponibil pentru distribuire va fi alocat la majorarea capitalului statutar, în modul prevăzut la art.19 alin.(3), iar 50% din profitul disponibil pentru distribuire va fi transferat la venitul bugetului de stat;

c) în cazul când capitalul statutar constituie mai mult de 10,0% din totalul obligaţiunilor monetare ale Băncii Naţionale, profitul disponibil pentru distribuire va fi transferat în întregime la venitul bugetului de stat.”

**Art. II.** – La articolul 2 din Legea nr.235/2016 privind emisiunea obligaţiunilor de stat în vederea executării de către Ministerul Finanţelor a obligaţiilor de plată derivate din garanţiile de stat nr. 807 din 17 noiembrie 2014 şi nr. 101 din 1 aprilie 2015 (Monitorul Oficial al Republicii Moldova, 2016, nr.343-346, art.713), alineatele (11) - (13) se exclud.

**Art. III.** – Prevederile prezentei legi intră in vigoare la data publicării în Monitorul Oficial al Republicii Moldova şi se aplică inclusiv alocărilor pentru majorarea capitalului statutar și asupra profitului disponibil pentru distribuire al Băncii Naționale a Moldovei aferent anului financiar încheiat la 31 decembrie 2019.

**PREŞEDINTELE PARLAMENTULUI**